Mødet er åbnet. Når vi afholder dette korte møde, er det med henblik på at opfylde forretningsordenens krav om, at forslaget skal fremsættes i salen mindst 2 dage før førstebehandlingen. Det er en regel, som skal sikre, at alle medlemmer bliver bekendt med fremsatte forslag, og som vi fastholder, selv om nok de fleste medlemmer får kendskabet på anden vis.
I dag er der følgende anmeldelse: Udenrigsministeren (Kristian Jensen): Beslutningsforslag nr. B 197 (Forslag til folketingsbeslutning om et dansk bidrag til en international maritim operation med henblik på borttransport af rester fra Libyens kemiske våbenlager). Titlen på den anmeldte sag vil fremgå af www.folketingstidende.dk (jf. ovenfor).
Der er ikke mere at foretage i dette møde. Folketingets næste møde afholdes onsdag den 17. august 2016, kl. 10.00. Jeg henviser til den dagsorden, der fremgår af Folketingets hjemmeside.